**โครงการ “๑ อปท.๑ ถนนท้องถิ่นใส่ใจสิ่งแวดล้อม”**

**เทศบาลตำบลแม่เงิน อำเภอเชียงแสน จังหวัดเชียงราย**

**สอดคล้องกับยุทธศาสตร์ที่ 3 การอนุรักษ์ทรัพยากรธรรมชาติและส่งเสริมการท่องเที่ยวเชิงเกษตร**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**๑.หลักการและเหตุผล**

ปัจจุบันภาวะโลกร้อนได้ก่อให้เกิดภัยธรรมชาติขึ้นทั่วโลก สร้างความสูญเสียให้แก่มนุษยชาติอย่างมหาศาล ซึ่งสาเหตุหลักเกิดจากสิ่งแวดล้อมที่เป็นพิษต่างๆ เช่น ขยะ มลพิษ เป็นต้น ตลอดจนการเดินทางของประชาชนในท้องถิ่นต้องใช้ถนนเป็นหลักในการเดินทาง กระทรวงมหาดไทยมีนโยบายพัฒนาและสร้างจิตสำนึกและการมีส่วนร่วมชองประชาชนในการช่วยลดโลกร้อน แก้ปัญหาขยะ และสิ่งแวดล้อมในพื้นที่องค์กรปกครองส่วนท้องถิ่น จึงได้กำหนดกลยุทธ์การขับเคลื่อนยุทธ์ศาสตร์โดยการเสริมสร้างการมีส่วนร่วมในการพัฒนาโดยให้ประชาชนมีความใส่ใจด้านสิ่งแวดล้อมบริเวณที่ประชาชนใช้ในการสัญจร ซึ่งการที่จะขับเคลื่อนยุทธ์ศาสตร์ดังกล่าว ให้เกิดผลในทางปฏิบัติเป็นรูปธรรมชัดเจน มีความจำเป็นต้องอาศัยความร่วมมือร่วมใจเป็นอันหนึ่งอันเดียวกันของทุกภาคส่วน เพื่อให้ดำเนินการขับเคลื่อนเป็นไปในทิศทางเดียวกัน โดยประการแรกการที่จะดำเนินการขับเคลื่อน คือ การรณรงค์การจัดสิ่งแวดล้อม การรักษาความสะอาดถนนให้เป็นระเบียบเรียบร้อยรวมไปจนถึงการปรับปรุงภูมิทัศน์ให้มีความสวยงาม

เพื่อให้นโยบายของกระทรวงมหาดไทยเกิดผลในทางปฏิบัติเป็นรูปธรรมชัดเจน เทศบาลตำบลแม่เงิน ซึ่งเป็นหน่วยงานหลักในการพัฒนาโครงสร้างพื้นฐานและส่งเสริมการจัดการสิ่งแวดล้อมในระดับท้องถิ่นจึงได้จัดทำโครงการ **“๑ อปท.๑ ถนนท้องถิ่นใส่ใจสิ่งแวดล้อม”** เพื่อให้เทศบาลตำบลแม่เงินมีถนนที่มีความสวยงาม เป็นระเบียบเรียบร้อย และประชาชนเดินทางสัญจรด้วยความปลอดภัยขึ้น

**๒. วัตถุประสงค์**

๒.๑ เพื่อกระตุ้นให้ประชาชนในพื้นที่มีส่วนร่วมในการจัดการสิ่งแวดล้อม

๒.๒ เพื่อส่งเสริมให้ประชาชนในพื้นที่ร่วมกันรักษาความสะอาดความเป็นระเบียบเรียบร้อย ความสวยงามในบริเวณถนน

๒.๓ เพื่อให้เทศบาลตำบลแม่เงินมีถนนที่มีภูมิทัศน์สวยงาม สะอาด สะท้อนวัฒนธรรม วิถีชุมชน หรือเอกลักษณ์ของชุมชน และมีสภาพแวดล้อมที่ดี ตลอดจนประชาชนเดินทางได้สะดวก ปลอดภัย

๒.๔ เพื่อเพิ่มพื้นที่สีเขียว ลดขยะมูลฝอย และลดปัญหาภาวะโลกร้อน

**๓. เป้าหมายในการดำเนิน**

3.๑ เชิงปริมาณ ถนนในเขตพื้นที่รับผิดชอบของเทศบาลตำบลแม่เงิน จำนวน 1 สายทาง

3.๒ เชิงคุณภาพ ประชาชนในพื้นที่มีความพึงพอใจต่อการดำเนินโครงการฯ “1 อปท. 1 ถนนท้องถิ่น ใส่ใจสิ่งแวดล้อม” (เป้าหมายร้อยละ ๘๐)

**๔. วิธีดำเนินการ**

๔.๑ สำรวจ และคัดเลือกถนนที่อยู่ในพื้นที่ เพื่อกำหนดเป็นเป้าหมายในการดำเนินการ “1 อปท. 1 ถนนท้องถิ่น ใส่ใจสิ่งแวดล้อม”

/4.2 จัดตั้ง...

-2-

๔.2 จัดตั้งคณะกรรมการเพื่อดำเนินการพัฒนา “1 อปท. 1 ถนนท้องถิ่น ใส่ใจสิ่งแวดล้อม” โดยประกอบด้วยนายกเทศมนตรีตำบลแม่เงิน ผู้แทนหน่วยงานภาครัฐ ภาคเอกชนและประชาชนในท้องถิ่น เพื่อกำหนดแนวทางและนโยบายในการขับเคลื่อนการดำเนินงาน

๔.3 ประชาสัมพันธ์เชิญชวนภาครัฐ ภาคเอกชน ภาคประชาชนร่วมกันพัฒนาปรับปรุงสิ่งแวดล้อมบริเวณถนนให้เป็นระเบียบเรียบร้อย

๔.4 จัดกิจกรรมปรับปรุงภูมิทัศน์ และรณรงค์เพื่อพัฒนา ปรับปรุง ดูแล และรักษาความสะอาด ความเป็นระเบียบเรียบร้อยบริเวณ ภายใต้การมีส่วนร่วมของภาครัฐ เอกชน และประชาชนโดยดำเนินการ ดังนี้

(๑) ปลูกไม้ดอก ไม้ประดับ เช่น ปาล์ม เฟื่องฟ้า ชมพูพันธุ์ทิพย์ ตะแบก อินทนิลบก ฯลฯ เพื่อให้ดูร่มรื่น และสวยงามทั้งสองข้างทางถนน

(๒) ปรับปรุงภูมิทัศน์สองข้างทางให้สะท้อนถึงวัฒนธรรม วิถีชุมชน หรือเอกลักษณ์ของชุมชน

(๓) มีการดูแลสิ่งแวดล้อมของถนนอย่างเป็นระบบ เช่น กระบวนการรักษาความสะอาด การจัดเก็บขยะ การคัดแยกขยะให้กลมกลืนกับสภาพ และมอบหมายผู้รับผิดชอบในการดำเนินการอย่างชัดเจน

(๔) กรณีไหล่ทาง หรือสองข้างทางถนน ควรมีการจัดระบบการระบายน้ำโดยใช้หลักการธนาคารน้ำใต้ดิน (ระบบปิด) ไปดำเนินการ เพื่อให้มีการระบายน้ำที่รวดเร็ว

**๕. งบประมาณ**

งบประมาณดำเนินโครงการฯ จำนวน 20,000.- บาท จัดซื้อต้นไม้เพื่อปรับปรุงภูมิทัศน์ โดยมีรายละเอียด ดังนี้

* 1. ปาล์มหางกระรอก จำนวน 50 ต้น เป็นเงินจำนวน 15,000 บาท
* 2. เฟื่องฟ้า จำนวน 50 ต้น เป็นเงินจำนวน 5,000 บาท
* **รวมงบประมาณดำเนินการ 20,000.- บาท (-สองหมื่นบาทถ้วน-)**
* ค่าใช้จ่ายทุกรายการสามารถถัวเฉลี่ยกันได้

**6. สถานที่ดำเนินโครงการ**

ถนนภายในหมู่บ้าน หมู่ที่ 6 ตำบลแม่เงิน

**7. ระยะเวลาดำเนินโครงการ**

กรกฎาคม 2562 – กันยายน 2562

**8. หน่วยงานรับผิดชอบ**

8.1 เทศบาลตำบลแม่เงิน

8.2 คณะกรรมการหมู่บ้าน ม.6

**9. ตัวชี้วัดความสำเร็จ**

9.๑ เชิงปริมาณ เทศบาลตำบลแม่เงินดำเนินโครงการ “1 ถนนท้องถิ่น ใส่ใจสิ่งแวดล้อม” จำนวน 1 สายทาง

9.๒ เชิงคุณภาพ ร้อยละของประชาชนในพื้นที่มีความพึงพอใจต่อการใช้บริการ “ถนนท้องถิ่น ใส่ใจสิ่งแวดล้อม” (เป้าหมายร้อยละ ๘๐)

/10. ผลที่คาด...

-3-

**10. ผลที่คาดว่าจะได้รับ**

10.๑ เกิดความร่วมมือของเทศบาลตำบลแม่เงิน ส่วนราชการในพื้นที่ ภาคเอกชน และภาคประชาชน ในพื้นที่ในการจัดการสิ่งแวดล้อม

10.๒ ประชาชนในพื้นที่มีส่วนร่วม และมีจิตสำนึกในการรักษาความสะอาด ความเป็นระเบียบเรียบร้อย และความสวยงามบริเวณถนน

10.๓ เทศบาลตำบลแม่เงินมีถนนที่มีภูมิทัศน์ที่สวยงาม สะท้อนวัฒนธรรม วิถีชุมชน หรือเอกลักษณ์ของชุมชน และมีสภาพแวดล้อมที่ดี ตลอดจนประชาชนเดินทางสะดวก ปลอดภัย

10.๔ เทศบาลตำบลแม่เงินมีพื้นที่สีเขียวเพิ่มขึ้น และแก้ไขปัญหาภาวะโลกร้อน

**11. การติดตามประเมินผล**

การประเมินความพึงพอใจของประชาชนทั่วไปโดยใช้แบบสอบถาม

(ลงชื่อ) ผู้เขียน/ผู้เสนอโครงการ (นางสาวฐิตาภา นาตัน) นักทรัพยากรบุคคลชำนาญการ

(ลงชื่อ) ผู้เห็นชอบโครงการ (นายปรัชญา แสงระชัฎ) ปลัดเทศบาลตำบลแม่เงิน

**อนุมัติโครงการ**

(ลงชื่อ)

(นายดำรงค์ จันแปงเงิน)

นายกเทศบาลตำบลแม่เงิน